title: Rozhodnutie Komisie z 5. decembra 2001, ktorým sa mení jej rokovací poriadok (oznámené pod číslom C(2001) 3714)

text:
Dôležité právne oznámenie

|

32001D0937

Úradný vestník L 345 , 29/12/2001 S. 0094 - 0098

		Rozhodnutie Komisiez 5. decembra 2001,ktorým sa mení jej rokovací poriadok(oznámené pod číslom C(2001) 3714)(2001/937/ES, ESUO, Euratom)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, najmä na jej článok 218 ods. 2,so zreteľom na Zmluvu o založení Európskeho spoločenstva uhlia a ocele, najmä na jej článok 16,so zreteľom na Zmluvu o založení Európskeho spoločenstva pre atómovú energiu, najmä na jej článok 131,so zreteľom na Zmluvu o Európskej únii, najmä na jej článok 28 ods. 1 a článok 41 ods. 1,ROZHODLA TAKTO:Článok 1Ustanovenia vykonávajúce nariadenie Európskeho parlamentu a Rady (ES) č. 1049/2001 zo dňa 30. mája 2001 o prístupe verejnosti k dokumentom [1] Európskeho parlamentu, Rady a Komisie, ktorých znenie je obsiahnuté v prílohe tohto rozhodnutia, tvoria prílohu rokovacieho poriadku Komisie.Článok 2Rozhodnutie Komisie 94/90/ESUO, ES, Euratom [2] sa ruší.Článok 3Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev.V Bruseli 5. decembra 2001Za KomisiuRomano ProdiPredseda[1] Ú. v. ES L 145, 31.5.2001, s. 43.[2] Ú. v. ES L 46, 18.2.1994, s. 58.--------------------------------------------------PRÍLOHAVykonávacie ustanovenia k nariadeniu Európskeho parlamentu a Rady (ES) č. 1049/2001 o prístupe verejnosti k dokumentom Európskeho parlamentu, Rady a KomisieKeďže:(1) Európsky parlament a Rada prijali v súlade s článkom 255 ods. 2 Zmluvy o ES nariadenie (ES) č. 1049/2001 o prístupe verejnosti k dokumentom Európskeho parlamentu, Rady a Komisie [1];(2) v súlade s článkom 255 ods. 3 zmluvy uvedené nariadenie stanovuje všeobecné zásady a obmedzenia upravujúce výkon práva na prístup k dokumentom a v článku 18 stanovuje, že každý orgán prispôsobí svoj rokovací poriadok uvedenému nariadeniu.Článok 1Oprávnené osobyObčania únie a fyzické alebo právnické osoby s bydliskom alebo sídlom v niektorej členskej krajine vykonávajú svoje právo na prístup k dokumentom Komisie podľa článku 255 ods. 1 zmluvy a článku 2 ods. 1 nariadenia (ES) č. 1049/2001 v súlade s týmito ustanoveniami. Právo na prístup sa dotýka dokumentov, ktoré uchováva Komisia, t. j. dokumentov, ktoré Komisia vypracovala alebo prijala, alebo ktoré sa nachádzajú v jej držbe.Podľa článku 2 ods. 2 nariadenia (ES) č. 1049/2001 majú občania tretích krajín, ktorí nemajú bydlisko v niektorej členskej krajine, a právnické osoby, ktoré nemajú sídlo v niektorej členskej krajine, prístup k dokumentom Komisie za rovnakých podmienok ako oprávnené osoby uvedené v článku 255 ods. 1 Zmluvy.Tieto osoby nemajú podľa článku 195 ods. 1 zmluvy možnosť podať sťažnosť Európskemu ombudsmanovi. Naproti tomu môžu, ak im Komisia odoprie úplne alebo sčasti prístup k dokumentu po potvrdzujúcej žiadosti, podať opravný prostriedok na Súd prvého stupňa Európskych spoločenstiev v súlade s článkom 230, štvrtým odsekom zmluvy.Článok 2Žiadosti o prístupVšetky žiadosti o prístup k dokumentu sa zasielajú poštou, faxom alebo elektronickou poštou na generálny sekretariát Komisie, príslušné generálne riaditeľstvo alebo útvar. Adresy, na ktoré majú byť žiadosti zasielané, sa zverejnia v praktickom sprievodcovi uvedenom v článku 8 týchto pravidiel.Komisia odpovedá na žiadosti pôvodný a potvrdzujúci prístup v lehote pätnástich pracovných dní odo dňa registrácie žiadosti. V prípade zložitých alebo obsiahlych žiadostí môže byť táto lehota predĺžená o pätnásť pracovných dní. Každé predĺženie lehoty musí byť odôvodnené a vopred oznámené žiadateľovi.V prípade nepresnej žiadosti v zmysle článku 6 ods. 2 nariadenia (ES) č. 1049/2001 vyzve Komisia žiadateľa, aby jej poskytol dodatočné informácie umožňujúce identifikovať požadované dokumenty; lehota pre odpoveď začína plynúť až v okamihu, kedy má Komisia tieto informácie k dispozícii.Každá, aj keď len čiastočne nepriaznivá odpoveď musí obsahovať dôvod zamietnutia založený na niektorej z výnimiek uvedených v článku 4 nariadenia (ES) č. 1049/2001 a informuje žiadateľa o dostupných opravných prostriedkoch.Článok 3Vybavovanie pôvodných žiadostíBez toho, aby bol dotknutý článok 9 týchto ustanovení, zašle sa žiadateľovi pri registrácii žiadosti potvrdenie o jej prijatí, okrem prípadov, kedy je možné odpovedať obratom.Potvrdenie o prijatí a odpoveď sa zasielajú písomne, prípadne elektronicky.Žiadateľa informuje o vybavení jeho žiadosti buď generálny riaditeľ, alebo vedúci príslušného útvaru, alebo riaditeľ určený na tento účel na generálnom sekretariáte, alebo riaditeľ určený v OLAF, ak sa žiadosť dotýka dokumentov súvisiacich s činnosťami OLAF uvedenými v článku 2 ods. 1 a 2 rozhodnutia Komisie 1999/352/ES, ESUO, Euratom [2] o zriadení OLAF, alebo zamestnanec, ktorý bude na to poverený.Každá, aj keď len čiastočne nepriaznivá odpoveď, informuje žiadateľa o práve podať v lehote pätnástich pracovných dní potvrdzujúcu žiadosť na generálny sekretariát Rady alebo riaditeľovi OLAF, ak sa žiadosť dotýka dokumentov súvisiacich s činnosťami OLAF uvedených v článku 2 ods. 1 a 2 rozhodnutia Komisie 1999/352/ES, ESUO, Euratom.Článok 4Vybavovanie potvrdzujúcich žiadostíV súlade s článkom 14 rokovacieho poriadku Komisie je právomoc rozhodovať o potvrdzujúcich žiadostiach prenesená na generálneho tajomníka. Ak sa však potvrdzujúca žiadosť dotýka dokumentov súvisiacich s činnosťami OLAF uvedených v článku 2 ods. 1 a 2 rozhodnutia Komisie 1999/352/ES, ESUO, Euratom, je právomoc rozhodovať prenesená na riaditeľa OLAF.Generálnemu sekretariátu bude pri príprave rozhodnutí napomáhať príslušné generálne riaditeľstvo alebo útvar.Generálny tajomník alebo riaditeľ OLAF rozhoduje po súhlase právnej služby.Rozhodnutia sa oznamujú žiadateľovi písomne, prípadne elektronickými prostriedkami, a informuje ho o jeho práve podať opravný prostriedok na Súde prvého stupňa alebo podať sťažnosť Európskemu ombudsmanovi.Článok 5Konzultácie1. Ak Komisia obdrží žiadosť o prístup k dokumentom, ktorý má v držbe, avšak ktorý pochádza od tretej osoby, overí generálne riaditeľstvo alebo útvar, v ktorého držbe sa dokument nachádza, či sa na neho vzťahuje niektorá z výnimiek uvedených v článku 4 nariadenia (ES) č. 1049/2001. Ak je dokument na základe bezpečnostných pravidiel Komisie utajený, použije sa článok 6 týchto ustanovení.2. Ak je po tejto analýze generálne riaditeľstvo alebo útvar, v ktorého držbe sa dokument nachádza, názoru, že požadovaný prístup k dokumentu musí byť zamietnutý na základe niektorej z výnimiek stanovených v článku 4 nariadenia (ES) č. 1049/2001, odošle nepriaznivú odpoveď bez konzultácie tretej osoby, od ktorej dokument pochádza.3. Generálne riaditeľstvo alebo útvar, v ktorého držbe sa dokument nachádza, vyhovie žiadosti bez konzultácie tretej osoby, od ktorej dokument pochádza, ak:a) bol požadovaný dokument už sprístupnený pôvodcom alebo na základe nariadenia alebo podobných predpisov;b) čiastočné alebo úplne sprístupnenie jeho obsahu zjavne neohrozuje žiaden zo záujmov uvedených v článku 4 nariadenia (ES) č. 1049/2001.4. Vo všetkých ostatných prípadoch je konzultovaná tretia osoba, od ktorej dokument pochádza. Najmä v prípade, že sa žiadosť o prístup dotýka dokumentov pochádzajúcich od členskej krajiny, konzultuje generálne riaditeľstvo alebo útvar, v ktorého držbe sa dokument nachádza, orgán, od ktorého dokument pochádza, ak:a) bol dokument odovzdaný Komisii pred nadobudnutím účinnosti nariadenia (ES) č. 1049/2001;b) členská krajina požiadala Komisiu, aby dokument nesprístupňovala bez jeho predchádzajúceho súhlasu, v súlade s článkom 4 ods. 5 nariadenia (ES) č. 1049/2001.5. Konzultovaná tretia osoba, od ktorej dokument pochádza, má na odpoveď lehotu najmenej piatich pracovných dní, ktorá však musí Komisii umožniť dodržiavať vlastné lehoty pre odpoveď. Ak Komisia nedostane odpoveď v stanovenej lehote alebo ak nie je možné tretiu osobu nájsť alebo identifikovať, rozhodne Komisia v súlade s úpravou výnimiek v článku 4 nariadenia (ES) č. 1049/2001 s ohľadom na oprávnené záujmy tretích osôb na základe údajov, ktoré sú jej dostupné.6. Ak Komisia plánuje sprístupnenie dokumentu proti výslovnému stanovisku jeho pôvodcu, bude pôvodcu informovať o svojom úmysle sprístupniť dokument po uplynutí desiatich pracovných dní a upozorní ho na opravné prostriedky, ktorými môže sprístupnenie napadnúť.7. Ak je členská krajina požiadaná o sprístupnenie dokumentu pochádzajúceho od Komisie, môže sa s cieľom konzultácie obrátiť na generálny sekretariát, ktorého úlohou je určiť v rámci Komisie generálne riaditeľstvo alebo útvar príslušný pre daný dokument. Generálne riaditeľstvo alebo útvar, od ktorého dokument pochádza, odpovie na túto žiadosť po konzultácii generálneho sekretariátu.Článok 6Vybavovanie žiadostí o prístup k utajovaným dokumentomAk sa žiadosť o prístup dotýka citlivého dokumentu, ako je definované v článku 9 ods. 1 nariadenia (ES) č. 1049/2001, alebo iného dokumentu, ktorý je podľa bezpečnostných pravidiel Komisie tajný, vybavujú žiadosť úradníci, ktorí sú sami oprávnení na prístup k dokumentu.Každé rozhodnutie o odoprení prístupu k celému utajovanému dokumentu alebo jeho časti sa zdôvodní na základe výnimiek stanovených v článku 4 nariadenia (ES) č. 1049/2001. Ak sa preukáže, že prístup k požadovanému dokumentu nie je možné odoprieť na základe týchto výnimiek, zabezpečí úradník, ktorý vybavuje žiadosť, aby bol dokument odtajnený predtým, než ho odovzdá žiadateľovi.Na sprístupnenie tajného dokumentu je potrebný súhlas orgánu, od ktorého dokument pochádza.Článok 7Výkon práva na prístupDokumenty sa zasielajú poštou, faxom a, ak je to možné, elektronickou poštou, podľa znenia žiadosti. Ak sú dokumenty obsiahle alebo ak sa s nimi ťažko zaobchádza, môže byť žiadateľ vyzvaný, aby do nich nahliadol na mieste. Nahliadnutie je zdarma.Ak bol dokument zverejnený, tvoria obsah odpovede odkazy na publikáciu alebo na miesto, kde je dokument dostupný, a prípadne adresa dokumentu na internetovej stránke EUROPA.Ak presahuje objem požadovaných dokumentov dvadsať strán, môže byť žiadateľovi uložený poplatok 0,10 EUR za stranu plus náklady na zaslanie. O nákladoch na iné nosiče sa rozhoduje individuálne, ak nepresiahnu rozumnú výšku.Článok 8Opatrenia na uľahčenie prístupu k dokumentom1. Rozsah registra podľa článku 11 nariadenia (ES) č. 1049/2001 bude postupne zväčšovaný. Táto skutočnosť bude oznámená na internetovej stránke EUROPA.Register obsahuje názov dokumentu (v jazykoch, v ktorých je dostupný), poradové číslo a ďalšie vhodné odkazy, údaj o jeho pôvodcovi a dátum jeho vytvorenia alebo prijatia.Pomocná stránka (vo všetkých oficiálnych jazykoch) informuje verejnosť o spôsobe, akým je možné dokument získať. Ak bol dokument zverejnený, obsahuje stránka aj odkaz na úplne znenie dokumentu.2. Komisia vypracuje praktického sprievodcu informujúceho verejnosť o ich právach podľa nariadenia (ES) č. 1049/2001. Sprievodca bude zverejnený vo všetkých oficiálnych jazykoch na internetovej stránke EUROPA a vo forme brožúry.Článok 9Dokumenty priamo prístupné verejnosti1. Tento článok sa vzťahuje len na dokumenty vypracované alebo prijaté po nadobudnutí účinnosti nariadenia (ES) č. 1049/2001.2. Nasledujúce dokumenty sa na žiadosť poskytujú automaticky, a ak je to možné, sprístupňujú sa elektronicky:a) programy rokovania zasadnutí Komisie;b) bežné protokoly zo zasadnutia Komisie po ich schválení;c) texty prijaté Komisiou, ktoré sú určené na zverejnenie v Úradnom vestníku Európskych spoločenstiev;d) dokumenty pochádzajúce od tretích osôb, ktoré už boli sprístupnené ich pôvodcom alebo s jeho súhlasom;e) dokumenty, ktoré boli už sprístupnené na základe predchádzajúcej žiadosti.3. Ak je zrejmé, že sa na ne nevzťahuje žiadna z výnimiek uvedených v článku 4 nariadenia (ES) č. 1049/2001, je možné sprístupniť nasledovné dokumenty, ak je to možné, tak elektronicky, ak neodrážajú individuálne názory alebo stanoviská:a) po prijatí návrhu právneho predpisu Rady alebo Európskeho parlamentu a Rady prípravné dokumenty k týmto právnym predpisom, ktoré boli predložené plénu počas procesu prijímania;b) po prijatí právneho predpisu Komisie na základe vykonávacej právomoci jej zverenej, prípravné dokumenty k týmto právnym predpisom, ktoré boli predložené plénu počas procesu prijímania;c) po prijatí právneho predpisu Komisie na základe vlastnej právomoci alebo informácie, správy alebo pracovného dokumentu prípravné dokumenty k týmto dokumentom, ktoré boli predložené počas procesu prijímania.Článok 10Vnútorná organizáciaNa rozhodovanie o vybavovaní pôvodných žiadostí sú príslušní generálni riaditelia a vedúci útvarov. S týmto cieľom určia úradníka, ktorý analyzuje žiadosti o prístup a koordinuje postoje jeho generálneho riaditeľstva alebo útvaru.Odpovede na pôvodné žiadosti sa pre informáciu oznamujú generálnemu sekretariátu.Potvrdzujúce žiadosti sa zasielajú pre informáciu generálnemu riaditeľstvu alebo útvaru, ktorý odpovedal na pôvodnú žiadosť.Generálny sekretariát zabezpečuje koordináciu a jednotné uplatňovanie týchto pravidiel generálnymi riaditeľstvami a útvarmi. S týmto cieľom vydáva nevyhnutné rady a pokyny.[1] Ú. v. ES L 145, 31.5.2001, s. 43.[2] Ú. v. ES L 136, 31.5.1999, s. 20.--------------------------------------------------


title: 2006/826/ES: Rozhodnutie Európskeho parlamentu z  27. apríla 2006 o absolutóriu na plnenie rozpočtu Európskeho strediska pre monitorovanie rasizmu a xenofóbie za rozpočtový rok 2004

text:
               6.12.2006

               SK

               Úradný vestník Európskej únie

               L 340/80

      ROZHODNUTIE EURÓPSKEHO PARLAMENTU

   z 27. apríla 2006
   o absolutóriu na plnenie rozpočtu Európskeho strediska pre monitorovanie rasizmu a xenofóbie za rozpočtový rok 2004
   (2006/826/ES)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho strediska pre monitorovanie rasizmu a xenofóbie za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskeho strediska pre monitorovanie rasizmu a xenofóbie za rozpočtový rok 2004 spolu s odpoveďami strediska (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (ES) č. 1035/97 z 2. júna 1997, ktorým sa zriaďuje Európske stredisko pre monitorovanie rasizmu a xenofóbie (4), a najmä na jeho článok 12a,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0096/2006),

               1.

               udeľuje riaditeľovi Európskeho strediska pre monitorovanie rasizmu a xenofóbie absolutórium na plnenie rozpočtu strediska za rozpočtový rok 2004;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho strediska pre monitorovanie rasizmu a xenofóbie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 269, 28.10.2005, s. 48.

      (2)  Ú. v. EÚ C 332, 28.12.2005, s. 97.

      (3)  Ú. v. ES L 248, 16.9.2002, s. 1.

      (4)  Ú. v. ES L 151, 10.6.1997, s. 1. Nariadenie zmenené a doplnené nariadením (ES) č. 1652/2003 (Ú. v. EÚ L 245, 29.9.2003, s. 33).

      (5)  Ú v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).


title: 2013/627/EÚ: Rozhodnutie Európskeho parlamentu zo 17. apríla 2013 o účtovnej závierke spoločného podniku SESAR za rozpočtový rok 2011

text:
               16.11.2013

               SK

               Úradný vestník Európskej únie

               L 308/373

      ROZHODNUTIE EURÓPSKEHO PARLAMENTU

   zo 17. apríla 2013
   o účtovnej závierke spoločného podniku SESAR za rozpočtový rok 2011
   (2013/627/EÚ)
   EURÓPSKY PARLAMENT,

               —

               so zreteľom na konečnú účtovnú závierku spoločného podniku SESAR za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky spoločného podniku SESAR za rozpočtový rok 2011 spolu s odpoveďami spoločného podniku (1),

               —

               so zreteľom na odporúčanie Rady z 12. februára 2013 (05755/2013 – C7-0040/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 219/2007 z 27. februára 2007 o založení spoločného podniku na vývoj novej generácie európskeho systému riadenia letovej prevádzky (SESAR) (4), a najmä na jeho článok 4b,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0101/2013),

               1.

               schvaľuje účtovnú závierku spoločného podniku SESAR za rozpočtový rok 2011;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku SESAR, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 6, 10.1.2013, s. 46.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 64, 2.3.2007, s. 1.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      o absolutóriu za plnenie rozpočtu agentúr Európskej únie za rozpočtový rok 2011: výkonnosť, finančné hospodárenie a kontrola
      EURÓPSKY PARLAMENT,

                  —

                  so zreteľom na správu Komisie Európskemu parlamentu a Rade zo 14. novembra 2011 o následných opatreniach k udeleniu absolutória za rozpočtový rok 2009 [KOM(2011) 736] a na sprievodné pracovné dokumenty útvarov Komisie [SEK(2011) 1350 a SEK(2011) 1351],

                  —

                  so zreteľom na spoločné vyhlásenie Európskeho parlamentu, Rady EÚ a Európskej komisie o decentralizovaných agentúrach z 19. júla 2012,

                  —

                  so zreteľom na spoločný prístup k decentralizovaným agentúram EÚ priložený k spoločnému vyhláseniu z 19. júla 2012,

                  —

                  so zreteľom na plán o následných opatreniach týkajúcich sa spoločného prístupu k decentralizovaným agentúram EÚ, ktorý prijala Komisia v decembri 2012,

                  —

                  so zreteľom na oznámenie Komisie s názvom Európske agentúry – ďalší postup [KOM(2008) 135],

                  —

                  so zreteľom na svoje uznesenie z 10. mája 2012 o absolutóriu za plnenie rozpočtu na rok 2010: výkonnosť, finančné hospodárenie a kontrola agentúr EÚ (1),

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 96,

                  —

                  so zreteľom na osobitnú správu Dvora audítorov č. 15/2012 o riešení konfliktu záujmov vo vybraných agentúrach EÚ,

                  —

                  so zreteľom na osobitné výročné správy (5) Dvora audítorov o účtovných závierkach decentralizovaných agentúr za rozpočtový rok 2011,

                  —

                  so zreteľom na svoju štúdiu s názvom Príležitosť a realizovateľnosť zriadenia spoločných podporných služieb pre agentúry EÚ, ktorá bola vydaná 7. apríla 2009,

                  —

                  so zreteľom na svoje vyhlásenie z 18. mája 2010 o úsilí Únie v boji proti korupcii (6), svoje uznesenie z 15. septembra 2011 o úsilí Európskej únie v boji proti korupcii (7), a oznámenie Komisie o boji proti korupcii v EÚ [KOM(2011) 308],

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanoviská Výboru pre zamestnanosť a sociálne veci, Výboru pre životné prostredie, verejné zdravie a bezpečnosť potravín a Výboru pre občianske slobody, spravodlivosť a vnútorné veci (A7-0118/2013),

                  A.

                  keďže v tomto uznesení sa uvádzajú pri každom subjekte, na ktorý sa vzťahuje článok 185 nariadenia (ES, Euratom) č. 1605/2002, poznámky horizontálneho charakteru k rozhodnutiu o udelení absolutória v súlade s článkom 96 nariadenia (ES, Euratom) č. 2343/2002 a článkom 3 prílohy VI k rokovaciemu poriadku Európskeho parlamentu;

                  B.

                  keďže v poslednom desaťročí došlo k trojnásobnému zvýšeniu počtu agentúr – ich počet sa zvýšil z 10 v roku 2001 na 30 v roku 2011,

         Všeobecné otázky

                  1.

                  zdôrazňuje význam úloh pridelených agentúram a ich priamy dosah na každodenný život občanov, najmä v súvislosti s kvalitou liekov, bezpečnosťou potravín, bezpečnosťou letectva alebo kontrolou epidémií infekčných chorôb; v tejto súvislosti zdôrazňuje, že je nanajvýš dôležité zachovať ich nezávislosť, najmä v prípade regulačných agentúr a agentúr s funkciou nezávislého zberu a informácií; pripomína, že hlavným dôvodom zriadenia agentúr bolo vypracúvanie nezávislých technických alebo vedeckých posudkov;

                  2.

                  pripomína, že v júli 2012, po troch rokoch analýz a vyjednávaní, Európsky parlament, Rada a Komisia prijali spoločný prístup k decentralizovaným agentúram, politickú dohodu týkajúcu sa budúcnosti a reformy agentúr; víta uzatvorenie tejto dohody, ale vyjadruje poľutovanie nad skutočnosťou, že nestanovila rozhodovacie postupy v súvislosti s implementáciou navrhovaných činností ani dojednania pre dohľad Európskeho parlamentu nad týmto postupom;

                  3.

                  víta správy Dvora audítorov, a najmä jeho úsilie splniť požiadavky vyjadrené Európskym parlamentom s cieľom vykonávať lepšie audity a uľahčovať postup udeľovania absolutória;

                  4.

                  s uspokojením konštatuje, že správy Dvora obsahujú podrobnejšie informácie ako v predošlých rokoch; nabáda Dvor audítorov, aby v tomto pozitívnom trende pokračoval a ďalej rozvíjal prvky auditu výkonnosti tak vo svojich ročných správach o audite, ako aj v jednotlivých osobitných správach; vyzýva Dvor audítorov, aby kedykoľvek, keď o to agentúry prejavia záujem, uľahčoval diskusie, pri ktorých sú vypočuté obe strany, a aby jeho správy obsahovali viac informácií a boli transparentnejšie, najmä prostredníctvom riadneho identifikovania prípadov, keď daná agentúra sama odhalila problém a oznámila ho Dvoru audítorov, ako aj jasnejšieho upozorňovania na prípady, keď bolo vydané stanovisko s výhradou;

                  5.

                  pripomína všetkým agentúram povinnosť predložiť orgánu udeľujúcemu absolutórium správu ich výkonného riaditeľa uvádzajúcu počet a druh vnútorných auditov, ktoré vykonal vnútorný audítor, vypracované odporúčania a opatrenia prijaté na základe týchto odporúčaní v súlade s článkom 72 ods. 5 nariadenia (ES, Euratom) č. 2343/2002;

                  6.

                  vyzdvihuje dobrú spoluprácu s gestorským výborom zo strany siete agentúr Únie (ďalej len „sieť“), fóra na koordináciu, výmenu informácií a dohody o spoločných pozíciách k otázkam spoločného záujmu agentúr, a podnecuje posilnenie siete; s uspokojením konštatuje dosiahnuteľnosť a otvorenosť riaditeľov agentúr, s ktorými bol nadviazaný kontakt v rámci ročného postupu udeľovania absolutória; s prekvapením berie na vedomie list siete z 19. októbra 2012, ktorým vyzýva Európsky parlament, aby „sa vrátil k praxi z predchádzajúcich rokov“; naopak, nabáda sieť, aby podporila zmeny, ktoré Európsky parlament požadoval v rámci predchádzajúceho udeľovania absolutória s cieľom zlepšiť opatrenia v oblasti riadenia, transparentnosti a boja proti konfliktu záujmov v prospech spotrebiteľov a daňových poplatníkov, a očakáva od nej, že tieto zmeny podporí;

                  7.

                  zdôrazňuje, že sa treba zamerať na efektívnosť a transparentnosť udeľovania absolutória, a vyzýva rovnako všetky zúčastnené strany – Dvor audítorov, Radu, agentúry a sieť –, aby k udeľovaniu absolutória pristupovali z tejto pozície; zdôrazňuje, že presun zamerania na výkonnosť by v žiadnom prípade nemal brániť správnosti a riadnemu finančnému hospodáreniu;

                  8.

                  v tejto súvislosti poukazuje na vzťah medzi veľkosťou administratívy a výkonom agentúr; domnieva sa, že na to, aby agentúry fungovali čo najefektívnejšie a aby sa čo najlepšie využili ich zdroje, sa musia snažiť o synergie, vzájomnú výmenu najlepších postupov a vzájomné zdieľanie služieb na základe geografickej blízkosti alebo relevantnosti; mal by sa tiež zlepšiť, rozšíriť a uľahčiť prístup k službám poskytovaných Komisiou;

                  9.

                  navrhuje, aby sa rozpočtové pravidlá uplatniteľné na agentúry zjednodušili, čo by agentúram umožnilo znížiť administratívne náklady na zamestnancov; vyzýva Komisiu, aby na tento účel predložila návrhy a nabádala agentúry, aby využívali zjednodušený postup, čo sa týka postupov prijímania do zamestnania, v prípade ktorých je štandardný postup navrhnutý pre veľké organizácie a pre agentúry je nadmernou záťažou;

                  10.

                  so znepokojením konštatuje, že Dvor audítorov zistil niekoľko problémov, ktoré sa týkali viacerých agentúr, najmä:

                              —

                              prenosy, ktoré nie sú doložené záväzkami alebo ktoré sa zdajú byť nadmerné,

                              —

                              nedostatočnú transparentnosť alebo ťažkosti pri prijímaní zamestnancov do zamestnania,

                              —

                              verejné obstarávanie a zadávanie zákaziek,

                              —

                              prípadné konflikty záujmov vrátane úrovne správnych rád agentúr;

                  11.

                  v tejto súvislosti berie na vedomie odpoveď siete; víta koordinované kroky agentúr a ich zámer riešiť problémy zistené Dvorom audítorov a naliehavo vyzýva sieť, ako aj jednotlivé agentúry, aby orgán udeľujúci absolutórium informovali o pokroku pri uplatňovaní konkrétnych opatrení na nápravu nedostatkov zistených Dvorom audítorov a Európskym parlamentom v rámci udeľovania absolutória za rozpočtový rok 2010; zdôrazňuje skutočnosť, že zodpovednosť nesú jednotliví výkonní riaditelia a správne rady agentúr;

                  12.

                  naliehavo vyzýva sieť, ako aj jednotlivé agentúry, aby orgánu udeľujúcemu absolutórium podali správu o pokroku pri realizácii týchto myšlienok a prístupov, aby sa posúdilo, či sa zvolený prístup osvedčil ako efektívny pri riešení zvyšných problémov zistených Dvorom audítorov a uvedených v spoločnom prístupe, a aby orgán udeľujúci absolutórium informovali o individuálnych i kolektívnych krokoch zameraných na nápravu nálezov Dvora audítorov a o ich výsledkoch;

                  13.

                  zdôrazňuje, že agentúry už dlhšie požadujú väčšiu flexibilitu v pravidlách, ktoré sa na ne uplatňujú na základe nariadenia o rozpočtových pravidlách; uznáva, že väčšina týchto pravidiel je neprimeraná a nevhodná nielen vzhľadom na veľkosť a ciele väčšiny agentúr, ale aj na ich charakteristiku; trvá na tom, že zjednodušenie finančných a štatutárnych pravidiel týkajúcich sa agentúr by zlepšilo ich efektivitu, znížilo ich náklady a vyriešilo mnoho problémov, na ktoré upozornil Dvor audítorov;

                  14.

                  poznamenáva, že niektoré agentúry pre priestor slobody, bezpečnosti a spravodlivosti sú operačné agentúry a že plnenie ich rozpočtu závisí aj od vonkajších faktorov, ktoré by sa mali brať do úvahy počas rozpočtového procesu;

         Rozpočtové a finančné hospodárenie

                  15.

                  opätovne pripomína, že ročná platnosť rozpočtu je jednou z troch základných účtovných zásad (jednotnosť, ročná platnosť a rovnováha) potrebných na zabezpečenie efektívneho plnenia rozpočtu Únie; konštatuje, že decentralizované agentúry nie vždy plne dodržiavajú túto zásadu;

                  16.

                  pripomína agentúram, že sa stále treba venovať pretrvávajúcemu problému prenosov; berie na vedomie vysvetlenia agentúr, čo sa týka ťažkostí pri zamedzovaní vzniku prenosov v operačných výdavkoch; domnieva sa však, že v mnohých prípadoch je priestor na zlepšovanie najmä prostredníctvom lepšieho manažmentu viazaných rozpočtových prostriedkov na základe skutočných potrieb, lepšieho vnútorného plánovania a všeobecného odhadu príjmov, ako aj prísnejšej rozpočtovej disciplíny a pravidelných prehľadov výdavkov; vyzýva tiež agentúry, aby zhodnotili svoje interné administratívne postupy a znížili tak administratívnu záťaž najmä v súvislosti s postupmi verejného obstarávania a prijímania zamestnancov; domnieva sa, že Komisia aj Dvor audítorov by mali v tomto smere agentúram poskytnúť účinnú pomoc;

                  17.

                  zdôrazňuje, že v niektorých prípadoch je potrebné zlepšiť interné plánovanie, čo je výzva pre agentúry na zlepšenie ich postupov; zároveň uznáva, že za určitých okolností a s náležitým odôvodnením (napr. že nebolo možné vykonať úhrady platieb v zmluvnom roku) by sa to malo transparentne spomenúť v správe Dvora audítorov; domnieva sa, že iba takto možno vykonať skutočné hodnotenie toho, či sú prenosy príliš vysoké, alebo nie;

                  18.

                  v tejto súvislosti zdôrazňuje, že treba zohľadniť hierarchiu noriem, a domnieva sa, že vo všeobecnosti by sa mal klásť dôraz na riadne finančné hospodárenie; zdôrazňuje však, že súčasné rozpočtové pravidlá neriešia problém, ktorý sa vynára v prípade agentúr, ktorých financovanie sa zakladá na poplatkoch, a vyzýva Komisiu, aby v rámci nasledujúcej revízie platných rozpočtových pravidiel navrhla riešenie tohto problému; poukazuje na skutočnosť, že nariadenie o rozpočtových pravidlách nie je prispôsobené ani agentúram, ktoré vytvárajú prebytky, a zdôrazňuje, že je dôležité, aby sa v rámci revízie zvážili možnosti riešenia tohto problému napríklad vytvorením obmedzeného rezervného fondu;

                  19.

                  očakáva, že Dvor audítorov v rámci svojej úlohy externého audítora v nadväznosti na správu Európskeho parlamentu o udelení absolutória za rok 2010 a vlastnú správu o porovnávaní agentúr uskutoční konzultácie so sieťou agentúr s cieľom vytvorenia voľne prístupného a transparentného postupu porovnávania agentúr a zostavenia ich poradia, pričom použije významné ukazovatele v oblasti riadneho finančného a rozpočtového hospodárenia, nízkych nákladov na správu a efektívnej prevádzkovej účinnosti a všetky podkladové údaje poskytne v ľahko dostupnom formáte (napr. v excelovských súboroch alebo súboroch CVS);

                  20.

                  so znepokojením konštatuje, že nedostatok flexibility v rámci rozpočtu niektoré agentúry považovali za slabú stránku, čo naznačuje, že by sa mohli dosiahnuť úspory, ak by bol medzi rozpočtovými riadkami dostatok flexibility; vyzýva Komisiu, aby túto situáciu podrobne preskúmala a predložila návrhy na riešenie tohto problému;

                  21.

                  konštatuje, že agentúry v priebehu roka prechádzajú mnohými postupmi auditu a kontroly, ktoré sú často rozložené veľmi nerovnomerne a môžu im spôsobovať ťažkosti; domnieva sa, že problém by sa mal riešiť najmä lepším koordinovaním týchto rozličných auditov (8); je presvedčený, že s agentúrami by sa malo konzultovať, aby sa našli praktické riešenia tejto problematiky bez narušenia výkonu ich základných úloh; vyzýva Dvor audítorov, Komisiu, agentúry a sieť, aby vypracovali prístup vhodný pre všetky zúčastnené strany;

                  22.

                  žiada, aby všetky agentúry a spoločné podniky systematicky prikladali štandardizovaný vzor týkajúci sa zverejňovania ich konečnej ročnej účtovnej závierky a obsahujúci údaje predložené v ich správach o plnení rozpočtu a v ich správach o rozpočtovom a finančnom hospodárení; odporúča, aby všetky agentúry a spoločné podniky poskytovali tieto informácie uceleným, prístupným a transparentným spôsobom (prostredníctvom excelovských súborov alebo súborov CSV) s cieľom uľahčiť porovnávanie plnenia ich rozpočtov a tak umožnili Európskemu parlamentu a verejnosti podrobne porovnávať výdavky;

                  23.

                  požaduje, aby sieť zaviedla podrobný, štandardizovaný systém rozpočtových položiek s cieľom umožniť agregáciu a porovnávanie príjmov a výdavkov agentúr a tiež porovnávanie plnenia a využívania prostriedkov v každej rozpočtovej položke podľa hlavy, kapitoly a položky; ďalej žiada, aby sieť vykonala nasledujúce porovnanie a závery, ako aj podkladové údaje voľne sprístupnila v ľahko prístupnom formáte (napr. prostredníctvom excelovského súboru alebo súboru CSV);

         Politika v oblasti ľudských zdrojov a prijímania zamestnancov

                  24.

                  poukazuje na skutočnosť, že služobný poriadok stanovuje zásady pre politiku v oblasti zamestnancov prijatú agentúrami a tiež že je potrebná väčšia flexibilita a zjednodušenie štatutárnych pravidiel pre agentúry, aby sa zabezpečilo ich efektívnejšie fungovanie v tomto zmysle; okrem toho poukazuje na to, že hoci článok 110 služobného poriadku umožňuje určitú flexibilitu, pretože konečné rozhodnutie prijíma Komisia, je potrebné dosiahnuť predchádzajúcu dohodu medzi agentúrami a Komisiou; v prípade nedosiahnutia dohody by Komisia mala predložiť príslušnému výboru Európskeho parlamentu odôvodnené rozhodnutie;

                  25.

                  pripomína agentúram, že pri plánovaní ich personálnej politiky by mali prijať prístup globálneho plánovania ľudských zdrojov, ktoré zodpovedá ich rozpočtovým a administratívnym kapacitám, aby zabezpečili, že ich personálna politika bude súdržná a bude zodpovedať ich potrebám; poukazuje tiež na to, že plány týkajúce sa zamestnancov by mali vždy zohľadňovať určité základné pravidlá, ako je vyvážené zastúpenie mužov a žien a vyvážené geografické zastúpenie; v tejto súvislosti víta iniciatívy naplánované Komisiou v jej pláne a tiež skutočnosť, že sa v rámci prebiehajúcej revízie služobného poriadku uznávajú osobitné charakteristiky jednotlivých agentúr;

                  26.

                  vyjadruje znepokojenie nad skutočnosťou, že postupy prijímania zamestnancov v agentúrach sú už od vzniku agentúr problematické a Dvor audítorov vo svojich auditoch za rozpočtový rok 2011 zistil problémy alebo nedostatky v tejto oblasti vo všetkých agentúrach s výnimkou dvoch; vyjadruje údiv nad skutočnosťou, že spoločný prístup ani plán neustanovuje v tejto oblasti žiadne opatrenia;

                  27.

                  domnieva sa, že úspešne zavedené postupy plánovania personálnej politiky sú cenný nástroj dlhodobého personálneho plánovania; je čoraz viac znepokojený tým, že Európska komisia ruší dohodnuté plány personálnej politiky v rámci ročného rozpočtového postupu, a preto vyzýva Komisiu, aby sa v tejto oblasti obmedzila;

                  28.

                  žiada všetky agentúry, aby orgán udeľujúci absolutórium v rámci svojej výročnej správy o činnosti informovali o počte dní dovolenky povolenom pre každú platovú triedu v rámci programov pružnej pracovnej doby a náhradného voľna;

         Konflikt záujmov a transparentnosť

                  29.

                  víta osobitnú správu Dvora audítorov č. 15/2012 o riešení konfliktu záujmov vo vybraných agentúrach EÚ, ktorá vychádza zo žiadosti Európskeho parlamentu o vykonanie podrobnej analýzy prístupov agentúr k riešeniu situácií, v ktorých jestvuje potenciál konfliktu záujmov;

                  30.

                  domnieva sa, že prínos osobitnej správy Dvora audítorov č. 15/2012 spočíva v pravidelnom sledovaní pokroku agentúr v oblasti riešenia a prevencie konfliktu záujmov; vyzýva Dvor audítorov, aby nadviazal na túto tému a rozšíril rozsah svojho auditu na ďalšie agentúry a predložil svoje nálezy v budúcej osobitnej správe o tejto otázke;

                  31.

                  pripomína, že Dvor audítorov vo svojej osobitnej správe č. 15/2012 vyhodnotil politiky a postupy riešenia konfliktu záujmov v štyroch agentúrach: Európskej agentúre pre bezpečnosť letectva (EASA), Európskej chemickej agentúre (ECHA), Európskom úrade pre bezpečnosť potravín (EFSA) a Európskej agentúre pre lieky (EMA);

                  32.

                  konštatuje, že cieľom auditu Dvora audítorov bolo zodpovedať dve otázky: po prvé, či boli zavedené primerané politiky a postupy, a po druhé, či tieto politiky a postupy boli primerane vykonané; ďalej konštatuje, že Dvor audítorov vychádzal pri svojej práci z vymedzenia konfliktu záujmov v podobe, v akej sa vyskytuje v usmerneniach Organizácie pre hospodársku spoluprácu a rozvoj (OECD), a že referenčný rámec pre minimálne požiadavky bol tiež odvodený z usmernení OECD; zdôrazňuje však, že usmernenia OECD síce ponúkajú medzinárodnú referenčnú hodnotu v tejto oblasti, v zásade sa týkajú konfliktu záujmov v prípade zamestnancov verejného sektora, a preto nemôžu byť účinnou odpoveďou v prípade potenciálneho konfliktu záujmov v riadiacich orgánoch a iných orgánoch pôsobiacich v činnosti agentúr, ako sú správne rady a odborné panely; oceňuje cennú sadu nástrojov OECD, najmä pokiaľ ide o kontrolný zoznam v súvislosti s darmi a výhodami atď., ale aj odporúčania týkajúce sa sankcií, potreby kontrolovať úplnosť a obsahovú stránku vyhlásení o záujmoch a požiadavky využívať odborné znalosti a zisťovať oblasti, v ktorých by mohlo dochádzať ku konfliktu záujmov;

                  33.

                  konštatuje, že ku konfliktom záujmov môže dochádzať aj medzi členmi správnej rady agentúry a samotnou agentúrou z dôvodu vnútroštátnych alebo inštitucionálnych záujmov, ktoré ohrozujú riadne fungovanie agentúry; preto vyzýva Komisiu, aby urýchlene predložila Európskemu parlamentu návrh s cieľom vyriešiť tento problém; očakáva, že medzitým budú v záujme transparentnosti zverejnené vyhlásenia o záujmoch všetkých jednotlivých členov správnych rád agentúr;

                  34.

                  ľutuje, že podľa nálezov Dvora audítorov v osobitnej správe č. 15/2012 v čase ukončovania auditu (október 2011) žiadna z vybraných štyroch agentúr primerane neriešila situácie konfliktu záujmov; konštatuje, že EMA a EFSA vypracovali lepšie politiky riešenia konfliktu záujmov, politiky ECHA boli neúplné a EASA takéto politiky nevypracovala;

                  35.

                  so znepokojením konštatuje, že Dvor audítorov uviedol viacero nedostatkov, najmä čo sa týka vykonávania politík a postupov týkajúcich sa zamestnancov a odvolacej rady (ECHA), transparentnosti s ohľadom na zverejňovanie ročných vyhlásení o záujmoch (EASA), odborných školení o konfliktoch záujmov (ECHA a EASA); zdôrazňuje, že zo štyroch auditovaných agentúr iba EMA mala zavedenú politiku týkajúcu sa darov a pozvaní;

                  36.

                  víta odporúčania Dvora audítorov štyrom auditovaným agentúram; víta skutočnosť, že podľa auditov Dvora audítorov niektoré agentúry prijali viaceré kroky na riešenie svojich individuálnych nedostatkov; naliehavo vyzýva agentúry, aby orgán udeľujúci absolutórium informovali o všetkých opatreniach prijatých na vykonávanie ich politík a postupov na riešenie týchto nedostatkov vrátane riešenia konfliktov záujmov;

                  37.

                  berie na vedomie, že Dvor audítorov zistil niekoľko závažných nedostatkov, pokiaľ ide o opatrenia prijaté na obdobie po skončení pracovného pomeru, čím je ohrozené predchádzanie situáciám tzv. otočných dverí; podporuje odporúčania Dvora audítorov, že je potrebné riešiť otázky týkajúce sa obdobia po skončení pracovného pomeru, a domnieva sa, že je potrebné objasniť tzv. čakacie lehoty pre osoby, ktoré slúžili ako riaditelia agentúr alebo vykonávali v agentúre významné povinnosti;

                  38.

                  podporuje odporúčanie Dvora audítorov, v ktorom vyzýva všetky inštitúcie Únie a decentralizované orgány, aby preskúmali, či sú pre ne odporúčania z osobitnej správy č. 15/2012 relevantné a uplatniteľné; domnieva sa, že všetky agentúry by mali vytvárať a uplatňovať komplexné politiky a postupy v oblasti nezávislosti a stanoviť okrem iného mechanizmus na riešenie otázky porušenia dôvery a jasné sankcie alebo by mali na základe získaných skúseností a odporúčaní Dvora audítorov uvedených v osobitnej správe č. 15/2012 zmeniť už zavedené sankcie; preto vyzýva agentúry, aby o tejto záležitosti informovali do konca roka orgán udeľujúci absolutórium;

                  39.

                  víta rozhodnutie európskeho ombudsmana, ktorý chce v reakcii na Komisiou hlásené prípady konfliktu záujmov typu tzv. otočných dverí uskutočniť vyšetrovanie na vlastný podnet; súhlasí s varovaním, ktoré v tejto súvislosti vydal ombudsman, podľa ktorého je účinné riešenie konfliktu záujmov síce kľúčovou súčasťou dobrej správy a správneho etického konania, avšak nie vo všetkých prípadoch problémov spojených so správou a etickými zásadami musí nutne ísť o konflikt záujmov; domnieva sa, že konflikty záujmov sa musia riešiť v rámci ich prísnych limitov, a zdôrazňuje potrebu podpory stratégií a činností vzdelávania a prevencie v oblasti konfliktu záujmov v inštitúciách Únie;

                  40.

                  víta odporúčanie Dvora audítorov pre Úniu, aby zvážila ďalší rozvoj svojho regulačného rámca určeného na riešenie situácií konfliktu záujmov;

                  41.

                  víta spoločné medziinštitucionálne vyhlásenie z 19. júla 2012 o decentralizovaných agentúrach a jeho ustanovenia týkajúce sa prevencie a riešenia konfliktu záujmov (body 11 a 18) a nezávislosti ich vedeckých odborníkov (bod 20);

                  42.

                  vyzýva Dvor audítorov, aby uskutočnil hodnotenie vykonávania opatrení prijatých na základe odporúčaní uvedených v osobitnej správe č. 15/2012 agentúrami; vyzýva sieť, aby na základe výmeny osvedčených postupov a získaných skúseností vypracovala v spolupráci s Komisiou a Dvorom audítorov návrhy, ako tieto opatrenia uskutočniť, aby bolo možné určiť tie agentúry alebo oblasti ich pôsobenia, v ktorých je riziko konfliktu záujmov najvyššie; v tejto súvislosti víta revíziu registra transparentnosti pre lobistické skupiny pôsobiace v rámci inštitúcií EÚ a naliehavo žiada Komisiu a agentúry, aby na základe tejto revízie prijali opatrenia týkajúce sa možného konfliktu záujmov;

                  43.

                  víta predpokladané opatrenia Komisie v oblasti konfliktu záujmov, najmä úmysel predložiť usmernenia pre súdržnú politiku v oblasti predchádzania a riešenia konfliktov záujmov členov správnych rád a riaditeľov, odborníkov vo vedeckých výboroch a členov odvolacích rád (9), čo je úloha, za ktorú Komisia prevzala zodpovednosť a stanovila pre ňu ako cieľ rok 2013; s uspokojením konštatuje, že táto úloha je jednou z prioritných činností a medzníkov Komisie; naliehavo žiada Komisiu, aby rešpektovala navrhovanú lehotu na vykonanie tohto opatrenia a informovala orgán udeľujúci absolutórium o jeho výsledku do konca roka 2013, pričom by k správe priložila príslušné legislatívne návrhy;

                  44.

                  v tejto súvislosti konštatuje, že Komisia navrhuje dve opatrenia, ktoré mali agentúry vykonať v roku 2013, t. j. prijať a vykonať jasnú politiku v oblasti konfliktu záujmov, a najmä výmeny skúseností, a prípadne vypracovať koordinovaný prístup k spoločným problémom týkajúcim sa vedeckých výborov a odvolacích rád, ako aj vymedziť transparentné a objektívne overiteľné kritériá nestrannosti a nezávislosti členov odvolacích rád a prehodnotiť postupy výberu členov vedeckých výborov (10); naliehavo vyzýva agentúry, aby do konca roka 2013 informovali orgán udeľujúci absolutórium o stave vykonávania týchto úloh;

                  45.

                  vyzýva Komisiu, aby vzala do úvahy potrebu zachovať rovnováhu medzi rizikami a prínosmi, najmä čo sa týka riešenia konfliktov záujmov na jednej strane a cieľa získať čo najlepšie vedecké poradenstvo na strane druhej; domnieva sa, že napriek šíreniu kódexov správania a etických zásad nemožno vylúčiť konflikt záujmov; domnieva sa, že prijatie kódexov správania a etických zásad je potrebné, nie však postačujúce, a že odstránenie konfliktu záujmov sa môže dosiahnuť iba prostredníctvom realizácie jednoduchých a vhodných pravidiel a ich účinného presadzovania ako súčasť všeobecnej kultúry poctivosti, čestnosti a transparentnosti;

                  46.

                  opätovne pripomína, že kľúčom na zníženie rizika vzniku konfliktu záujmov je vysoká úroveň transparentnosti; preto vyzýva agentúry, aby v prípade, že tak ešte neurobili, na svojich internetových stránkach zverejnili zoznam členov svojich správnych rád, vedúcich pracovníkov a externých aj interných odborníkov spoločne s ich vyhláseniami o záujmoch a životopismi;

         Plán

                  47.

                  v tejto súvislosti víta plán o následných opatreniach týkajúcich sa spoločného prístupu k decentralizovaným agentúram EÚ (ďalej len „plán“) a vyzýva všetky zainteresované strany, aby sa zaoberali v ňom vyjadrenými myšlienkami, okrem iného v kontexte prebiehajúcich rokovaní o novom viacročnom finančnom rámci;

                  48.

                  plne podporuje hlavné ciele Komisie stanovené v pláne, t. j. dosiahnutie vyváženejšej správy, zlepšenej efektívnosti a zodpovednosti a lepšej súdržnosti medzi agentúrami; víta navrhované kroky, najmä pokiaľ ide o zoštíhľovanie správnych rád, snahu o nájdenie súčinnosti medzi agentúrami a možné zlúčenie niektorých agentúr;

                  49.

                  konštatuje však, že hoci je plán dobrým začiatkom, stále mu chýba komplexné hodnotenie súčasného stavu agentúr, ako aj jasná vízia a stratégia týkajúca sa potrebnej modernizácie agentúr; domnieva sa, že Komisia by mohla byť ambicióznejšia a požadovať viac, pokiaľ ide o osobitné opatrenia zamerané na jednotlivé agentúry alebo druhy skupín agentúr; vyjadruje poľutovanie nad tým, že zdĺhavá práca medziinštitucionálnej pracovnej skupiny viedla k pomerne skromným výsledkom v tejto fáze a že Rada nebola otvorenejšia ambicióznejšiemu prístupu; je presvedčený, že ambicióznejší a pokrokovejší prístup by viedol k výrazne vyššej pridanej hodnote;

                  50.

                  víta skutočnosť, že jednou z priorít spoločného prístupu je zlepšiť správu agentúr, a to najmä jasnejším vymedzením úloh správnej rady a výkonného riaditeľa a preskúmaním právomocí zástupcov Komisie a Európskeho parlamentu v správnych radách; zastáva názor, že tento proces napomôže aj objasnenie vzťahov agentúr s inštitúciami a členskými štáty, zavedenie mechanizmov posilnenej zodpovednosti pre agentúry a vymedzenie miery zodpovednosti Komisie, pokiaľ ide o činnosti agentúr, pričom by však mala byť dodržaná zásada nezávislosti agentúr;

                  51.

                  vyzýva Komisiu, aby lepšie využívala budovanie kapacít a odporúčania agentúr v rámci európskeho semestra najmä pri vypracúvaní ročného prieskumu rastu a makroekonomických ukazovateľov; zdôrazňuje kľúčovú úlohu agentúr pri dosahovaní cieľov stratégie Európa 2020;

         Nezávislosť

                  52.

                  zdôrazňuje maximálny význam nezávislosti agentúr; pripomína, že agentúry by mali byť schopné vykonávať svoj mandát nezávisle, a vyjadruje poľutovanie nad tým, že v súčasnosti to tak nie je vždy; je presvedčený, že generálne riaditeľstvá Komisie treba považovať za partnerov agentúr, a so znepokojením konštatuje, že zásahy Komisie sú niekedy zdrojom pochybností o objektivite rozhodnutí a vykonávaných opatrení zo strany agentúr, najmä pri zvýšenom riziku týkajúcom sa bezpečnosti spotrebiteľov;

         Zodpovednosť

                  53.

                  domnieva sa, že demokratickú zodpovednosť agentúr treba optimalizovať, najmä spôsob, akým agentúry predkladajú správy orgánu udeľujúcemu absolutórium (dochádza najmä k nezrovnalostiam pri spôsobe predkladania finančných informácií aj predkladaní následných správ po udelení absolutória; je presvedčený, že silnejší a lepšie štruktúrovaný systém oznamovania by bol prínosom pre vzťahy medzi Európskym parlamentom a agentúrami; domnieva sa, že súčasná situácia je skôr rozdrobená a pričasto sa kontakty a predkladanie správ vykonávajú na báze ad hoc;

                  54.

                  domnieva sa, že je mimoriadne dôležité, aby parlamentné výbory príslušné pre agentúry čo najpodrobnejšie preskúmali ročné pracovné programy agentúr a aby zabezpečili, aby tieto programy zodpovedali súčasnej situácii a politickým prioritám; v tejto súvislosti očakáva od agentúr, že pri vypracúvaní svojich ročných pracovných programov budú úzko spolupracovať s výbormi a Komisiou v súlade so spoločným vyhlásením z 19. júla 2012 o decentralizovaných agentúrach;

                  55.

                  žiada agentúry, aby na svojich internetových stránkach zverejňovali zápisnice zo schôdzí svojich správnych rád v záujme transparentnosti a demokratickej kontroly vrátane kontroly Európskym parlamentom;

                  56.

                  navrhuje, aby sa na schôdzach správnej rady jednotlivých agentúr mohol ako pozorovateľ zúčastňovať vždy jeden člen parlamentného Výboru pre rozpočtovú kontrolu;

         Možnosti užšej spolupráce a zlúčenia niektorých agentúr

                  57.

                  domnieva sa, že by sa mali hlbšie preskúmať spoločné charakteristiky Európskej policajnej akadémie (CEPOL) a Európskeho policajného úradu (Europol) s ohľadom na výsledky štúdie, ktorú vydal CEPOL v roku 2011 (contract CEPOL/CT/2010/002); konštatuje, že v marci 2014 CEPOL bude musieť opustiť svoje súčasné priestory v Bramshill (Spojené kráľovstvo); žiada Komisiu, aby predložila Európskemu parlamentu a Rade návrh na premiestnenie Európskej policajnej akadémie do Haagu (Holandsko), súčasného sídla Európskeho policajného úradu, aby sa obe agentúry mohli deliť o zariadenia a služby bez toho, aby boli ohrozené hlavné funkcie týchto agentúr; zdôrazňuje, že rýchle rozhodnutie o presťahovaní CEPOL-u by významne znížilo neistotu, ktorá môže mať negatívny vplyv na zamestnancov a postup ich prijímania;

                  58.

                  vyzýva Komisiu, aby spolu s Európskou nadáciou pre odborné vzdelávanie, Európskym strediskom pre rozvoj odborného vzdelávania, Európskou nadáciou pre zlepšovanie životných a pracovných podmienok a Európskou agentúrou pre bezpečnosť a ochranu zdravia pri práci ďalej preverila súčinnosť medzi týmito agentúrami a aby orgánu udeľujúcemu absolutórium predložila správu o ich možnej hlbšej integrácii; vyzýva tieto agentúry a Komisiu, aby posúdili, či by užšia spolupráca mohla viesť k úsporám z rozsahu a optimalizácii ich výkonu;

                  59.

                  domnieva sa, že by mala existovať užšia spolupráca medzi agentúrami, najmä pokiaľ ide o rozhodnutia, ktoré majú dosah na právomoci iných agentúr; navrhuje, aby príslušné agentúry uzavreli medzi sebou dohodu s cieľom zabrániť vzniku protichodnej legislatívy so zapojením príslušných zúčastnených strán; vyzýva agentúry, aby v takýchto prípadoch vždy informovali príslušné výbory Európskeho parlamentu;

         Výmena osvedčených postupov

                  60.

                  zdôrazňuje, že treba zaručiť, aby novovytvorené agentúry [napr. Agentúra pre spoluprácu regulačných orgánov v oblasti energetiky, Európsky orgán pre bankovníctvo (EBA), Európsky orgán pre poisťovníctvo a dôchodkové zabezpečenie zamestnancov (EIOPA) a Európsky orgán pre cenné papiere a trhy (ESMA), ktoré boli všetky založené v roku 2011], mali úžitok z osvedčených postupov starších a skúsenejších agentúr v záujme zabránenia problémom pri prijímaní zamestnancov, verejnom obstarávaní a rozpočtovom riadení;

                  61.

                  s uspokojením konštatuje, že novovytvorené agentúry sa zúčastňujú na schôdzach siete trikrát do roka a že tieto schôdze zahŕňajú výmenu osvedčených postupov; ďalej konštatuje, že novozriadené agentúry sú pozývané do podsietí, ktoré sú vytvorené na diskusiu o problémoch vyžadujúcich si technické znalosti, najmä podsietí vedúcich administratívnych oddelení, ktorí sa stretávajú rovnako často ako sieť a riešia problémy prijímania zamestnancov, verejného obstarávania a rozpočtového riadenia;

                  62.

                  berie na vedomie dve študijné návštevy, ktoré ESMA zorganizoval v Európskej železničnej agentúre (ERA) v roku 2011 a v Európskej námornej bezpečnostnej agentúre (EMSA) v roku 2012, pri ktorých pracovníci ESMA mali možnosť osvojiť si osvedčené postupy týchto etablovaných agentúr; berie na vedomie rozvoj častých kontaktov medzi ESMA, EIOPA a EBA, výmenu skúseností, zlaďovanie postupov a profitovanie zo súčinnosti;

                  63.

                  vyzýva sieť, aby úzko spolupracovala s Komisiou v záujme preskúmania možností usporadúvania spoločných odborných školení pre agentúry zameraných na prekonávanie finančných problémov zistených EDA v roku 2011;

         Európske orgány dohľadu (ESA)

                  64.

                  so znepokojením konštatuje, že ustanovenia nariadenia o rozpočtových pravidlách nie sú plne prispôsobené finančnému systému európskych orgánov dohľadu, pretože 55 % – 60 % ich rozpočtu je financovaných z príspevkov členských štátov a krajín Európskeho združenia voľného obchodu; domnieva sa, že je potrebné nájsť vhodné mechanizmy, ktoré by zaručili bezpečnosť a finančnú stabilitu európskych orgánov dohľadu, ktoré sú vzhľadom na svoje financovanie pochádzajúce z rôznych zdrojov vystavené osobitnému riziku; domnieva sa, že táto otázka by sa mala zohľadniť najneskôr v rámci ďalšej revízie nariadenia o rozpočtových pravidlách, pokiaľ ide o agentúry, a vyzýva Komisiu, aby túto situáciu vyhodnotila a informovala o tom orgán udeľujúci absolutórium;

                  65.

                  zdôrazňuje, že je dôležité primerane zosúladiť pridelený rozpočet a dostupné pracovné miesta na jednej strane a úlohy zverené európskym orgánom dohľadu na strane druhej, keďže nesúlad by mohol spôsobiť nevyvážené obsadenie pracovných miest, pokiaľ ide o prijímanie zamestnancov európskeho orgánu dohľadu na jednej strane a zapájanie národných expertov na strane druhej; vyjadruje znepokojenie nad skutočnosťou, že Komisia zmenila plán pracovných miest navrhnutý orgánom bez toho, aby to jasne oznámila; naliehavo vyzýva Komisiu, aby prejavila úplnú transparentnosť v tejto otázke;

                  66.

                  v tejto súvislosti berie na vedomie obavy, ktoré vyjadril MMF v predbežných záveroch hodnotenia finančného sektora v Únii z decembra 2012, v ktorých sa odporúča, aby boli podľa potreby posilnené zdroje a právomoci európskych orgánov dohľadu tak, aby mohli úspešne vykonávať svoje mandáty a súčasne posilniť svoju operačnú nezávislosť;

         Rodová rovnosť

                  67.

                  zdôrazňuje význam zavádzania politík zaručujúcich, že ženy a muži budú riadne zastúpení v riadiacich orgánoch agentúr; naliehavo vyzýva sieť, aby zaviedla a podporovala všeobecné usmernenia týkajúce sa tejto problematiky aj v prípade, keď sa v ustanovujúcom nariadení neuvádzajú špecifické ustanovenia; vyzýva výkonných riaditeľov agentúr, ktorí majú konečnú zodpovednosť za otázky týkajúce sa obsadzovania pracovných miest, aby zaistili rovnomerné zastúpenie žien a mužov celkovo v rámci všetkých zamestnancov agentúry, ako aj vo funkciách s vysokou mierou zodpovednosti;

                  68.

                  so znepokojením konštatuje, že len málo pozícií výkonných riaditeľov agentúr je obsadených ženami; keďže vo väčšine prípadov sú riaditelia agentúr vymenovaní správnou radou na základe užšieho zoznamu schváleného Komisiou, vyzýva správne rady agentúr a Komisiu, aby uplatňovali zásadu rovnosti a zohľadňovali stratégiu, ktorú v roku 2010 začala Komisia s cieľom dosiahnuť vyváženejšie zastúpenie žien a mužov vo funkciách s veľkou mierou zodpovednosti; vyjadruje znepokojenie nad tým, že medzi cieľmi spoločného prístupu a plánu chýba politika rovnosti, a vyzýva Komisiu, aby predložila konkrétne návrhy na riešenie tohto problému;

                  69.

                  konštatuje, že členské štáty zodpovedajú za výber svojich zástupcov do riadiacich rád agentúr; vyzýva členské štáty, aby pri vymenúvaní zástupcov do týchto orgánov prihliadali na zásady rodovej rovnosti, a vyzýva výkonných riaditeľov, aby pri voľbe predsedu a podpredsedu zvyšovali informovanosť členov rád o tejto otázke; s uspokojením konštatuje, že predsedníčkami správnych rád dvoch zo súčasných agentúr trojky sú ženy;

         Komplexné informačné systémy

                  70.

                  zdôrazňuje, že agentúry i Komisia musia koordinovať a navzájom si vymieňať osvedčené postupy a skúsenosti, aby sa prekonali technické problémy a problémy riadenia, ktoré prinášajú komplexné informačné systémy, ktoré musia fungovať na základe spoločnom pre celú Úniu; pokladá za zvláštne, že Komisia agentúram účtuje poplatky za to, že využívajú jej systémy informačných technológií, a že poplatky nie sú stanovené podľa objektívnych parametrov, ako napríklad veľkosti agentúr; keďže tieto poplatky sú podstatným zaťažením pre malé agentúry, žiada v prípadoch, ak neexistuje alternatíva spoplatnenia, aby Komisia prispôsobila poplatky veľkosti agentúry a jej finančnej kapacite;

                  71.

                  upriamuje pozornosť Komisie na ťažkosti agentúr s komplexnými informačnými systémami, ako je napríklad účtovanie na základe časového rozlíšenia (ABAC) a SYSPER2, vzhľadom na skutočnosť, že tieto systémy sú navrhnuté na pokrytie potrieb Komisie, a nie agentúr; víta opatrenia podsietí, ktoré sú zamerané na riešenie dôsledkov tohto problému, najmä sieť informačných a komunikačných technológií agentúr Únie (problémy s informačnými systémami) a podsieť vedúcich administratívnych oddelení (ABAC a SYSPER2), a vyzýva Komisiu, aby v tejto otázke užšie spolupracovala s agentúrami;

                  72.

                  navrhuje, aby agentúry mali možnosť využívať programové vybavenie Komisie v oblasti ľudských zdrojov, ako aj v akejkoľvek inej oblasti vždy, ak je to možné, namiesto obstarávania vlastného drahého programového vybavenia;

                  73.

                  navrhuje, aby od budúceho rozpočtového roku v záujme uľahčenia práce orgánu udeľujúceho absolutórium v prípade agentúr a vzhľadom na veľký počet agentúr a čoraz zložitejšiu náplň a výsledky ich práce Európsky parlament zvážil pri vypracúvaní a príprave stanoviska k agentúram reorganizáciu a vymenovanie viacero spravodajcov, ako to už bolo tento rok v prípade iných inštitúcií;

                  74.

                  poveruje svojho predsedu, aby postúpil toto uznesenie agentúram, na ktoré sa vzťahuje tento postup udeľovania absolutória, Rade, Komisii a Dvoru audítorov.

         (1)  Ú. v. EÚ L 286, 17.10.2012, s. 388.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. ES L 357, 31.12.2002, s. 72.

         (5)  Ú. v. EÚ C 368, 16.12.2011.

         (6)  Ú. v. EÚ C 161 E, 31.5.2011, s. 62.

         (7)  Ú. v. EÚ C 51 E, 22.2.2013, s. 121.

         (8)  Pozri v tejto súvislosti opatrenie 53 plánu o následných opatreniach týkajúcich sa spoločného prístupu k decentralizovaným agentúram EÚ.

         (9)  Pozri v tejto súvislosti opatrenie 33 plánu o následných opatreniach týkajúcich sa spoločného prístupu k decentralizovaným agentúram EÚ.

         (10)  Pozri v tejto súvislosti opatrenia 34 a 35 plánu o následných opatreniach týkajúcich sa spoločného prístupu k decentralizovaným agentúram EÚ.


title: Rozhodnutie Európskeho parlamentu (EÚ) 2017/1743 z 27. apríla 2017 o účtovnej závierke spoločného podniku pre iniciatívu pre inovačné lieky 2 za rozpočtový rok 2015

text:
               29.9.2017

               SK

               Úradný vestník Európskej únie

               L 252/360

         ROZHODNUTIE EURÓPSKEHO PARLAMENTU (EÚ) 2017/1743
   z 27. apríla 2017
   o účtovnej závierke spoločného podniku pre iniciatívu pre inovačné lieky 2 za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku pre iniciatívu pre inovačné lieky 2 za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky spoločného podniku pre iniciatívu pre inovačné lieky 2 za rozpočtový rok 2015 spolu s odpoveďou spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória spoločnému podniku za plnenie rozpočtu za rozpočtový rok 2015 (05875/2017 – C8-0089/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 209,

               —

               so zreteľom na nariadenie Rady (EÚ) č. 557/2014 zo 6. mája 2014 o založení spoločného podniku pre iniciatívu pre inovačné lieky 2 (4), a najmä na jeho článok 12,

               —

               so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (5),

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu (A8-0083/2017),

               1.

               schvaľuje účtovnú závierku spoločného podniku pre iniciatívu pre inovačné lieky 2 za rozpočtový rok 2015;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku pre iniciatívu pre inovačné lieky 2, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 473, 16.12.2016, s. 57.

      (2)  Ú. v. EÚ C 473, 16.12.2016, s. 58.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 169, 7.6.2014, s. 54.

      (5)  Ú. v. EÚ L 38, 7.2.2014, s. 2.


title: Rozhodnutie Európskeho parlamentu (EÚ) 2016/1482 z 28. apríla 2016 o absolutóriu za plnenie všeobecného rozpočtu Európskej únie za rozpočtový rok 2014, oddiel IX – Európsky dozorný úradník pre ochranu údajov

text:
               14.9.2016

               SK

               Úradný vestník Európskej únie

               L 246/160

         ROZHODNUTIE EURÓPSKEHO PARLAMENTU (EÚ) 2016/1482
   z 28. apríla 2016
   o absolutóriu za plnenie všeobecného rozpočtu Európskej únie za rozpočtový rok 2014, oddiel IX – Európsky dozorný úradník pre ochranu údajov
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2014 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2014 [COM(2015)377 – C8-0207/2015] (2),

               —

               so zreteľom na výročnú správu Dvora audítorov o plnení rozpočtu za rozpočtový rok 2014 spolu s odpoveďami inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho články 55, 99, 164, 165 a 166,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0109/2016),

               1.

               udeľuje absolutórium európskemu dozornému úradníkovi pre ochranu údajov za plnenie rozpočtu za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, európskemu dozornému úradníkovi pre ochranu údajov Európskej rade, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a Európskej službe pre vonkajšiu činnosť a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 51, 20.2.2014.

      (2)  Ú. v. EÚ C 377, 13.11.2015, s. 1.

      (3)  Ú. v. EÚ C 373, 10.11.2015, s. 1.

      (4)  Ú. v. EÚ C 377, 13.11.2015, s. 146.

      (5)  Ú. v. EÚ L 298, 26.10.2012, s. 1.


title: 2014/605/EÚ: Rozhodnutie Európskeho parlamentu z  3. apríla 2014 o absolutóriu za plnenie rozpočtu Európskej agentúry pre bezpečnosť a ochranu zdravia pri práci za rozpočtový rok 2012

text:
               5.9.2014

               SK

               Úradný vestník Európskej únie

               L 266/272

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie rozpočtu Európskej agentúry pre bezpečnosť a ochranu zdravia pri práci za rozpočtový rok 2012
   (2014/605/EÚ)
   EURÓPSKY PARLAMENT,

               —

               so zreteľom na konečnú účtovnú závierku Európskej agentúry pre bezpečnosť a ochranu zdravia pri práci za rozpočtový rok 2012,

               —

               so zreteľom na správu Dvora audítorov o overení konečnej ročnej účtovnej závierky Európskej agentúry pre bezpečnosť a ochranu zdravia pri práci za rozpočtový rok 2012 spolu s odpoveďami agentúry (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 2062/94 z 18. júla 1994, ktorým sa zriaďuje Európska agentúra pre bezpečnosť a ochranu zdravia pri práci (4), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom rozpočtovom nariadení pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 rokovacieho poriadku a prílohu VI rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0193/2014),

               1.

               udeľuje riaditeľke Európskej agentúry pre bezpečnosť a ochranu zdravia pri práci absolutórium za plnenie rozpočtu agentúry za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľke Európskej agentúry pre bezpečnosť a ochranu zdravia pri práci, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 275.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 216, 20.8.1994, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Dozorného úradu EZVO č. 31/12/COL z  1. februára 2012 , ktorým sa osemdesiaty piatykrát menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly o uplatňovaní revidovaných pravidiel na posudzovanie štátnej pomoci na stavbu lodí od 1. februára 2012

text:
               31.1.2013

               SK

               Úradný vestník Európskej únie

               L 31/77

      ROZHODNUTIE DOZORNÉHO ÚRADU EZVO
   č. 31/12/COL
   z 1. februára 2012,
   ktorým sa osemdesiaty piatykrát menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly o uplatňovaní revidovaných pravidiel na posudzovanie štátnej pomoci na stavbu lodí od 1. februára 2012
   DOZORNÝ ÚRAD EZVO (ĎALEJ LEN „DOZORNÝ ÚRAD“),
   Keďže:
   podľa článku 5 ods. 2 písm. b) Dohody o dozore a súde vydáva dozorný úrad oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne stanovuje alebo pokiaľ to dozorný úrad považuje za nevyhnutné,
   Európska komisia prijala 7. decembra 2011 oznámenie o uplatňovaní revidovaných pravidiel na posudzovanie štátnej pomoci na stavbu lodí od 1. januára 2012 (Ú. v. EÚ C 364, 14. 12. 2011, s. 9),
   toto oznámenie má význam aj pre Európsky hospodársky priestor,
   sa má zabezpečiť rovnaké uplatňovanie pravidiel štátnej pomoci pre EHP v rámci Európskeho hospodárskeho priestoru v súlade s cieľom vytvorenia homogénneho Európskeho hospodárskeho priestoru, ktorý ustanovuje článok 1 Dohody o EHP,
   podľa bodu II pod nadpisom „VŠEOBECNÉ“ na s. 11 prílohy XV k Dohode o EHP má dozorný úrad po konzultácii s Komisiou prijať akty, ktoré zodpovedajú aktom prijatým Európskou komisiou,
   dozorný úrad konzultoval túto vec s Európskou komisiou a štátmi EZVO prostredníctvom listov z 19. decembra 2011,
   PRIJAL TOTO ROZHODNUTIE:
   Článok 1
   Usmernenia o štátnej pomoci sa menia a dopĺňajú nahradením kapitoly o pravidlách na posudzovanie štátnej pomoci na stavbu lodí.
   Nová kapitola je uvedená v prílohe k tomuto rozhodnutiu.
   Článok 2
   Iba anglické znenie tohto rozhodnutia je autentické.

      V Bruseli 1. februára 2012

            Za Dozorný úrad EZVO

         Oda Helen SLETNES

            predsedníčka

         Sabine MONAUNI-TÖMÖRDY

            členka kolégia

      PRÍLOHA

         USMERNENIA O ŠTÁTNEJ POMOCI NA STAVBU LODÍ
          (1)

      1.   Úvod

                  (1)

                  Štátna pomoc na stavbu lodí bola predmetom osobitných režimov, ktoré boli postupne zosúladené s horizontálnymi ustanoveniami o štátnej pomoci. V porovnaní s priemyselnými odvetviami, ktoré nepodliehali osobitným pravidlám, režimy uplatňované v odvetví stavby lodí predstavovali kombináciu prísnejších aj liberálnejších ustanovení. Tieto usmernenia stanovujú nové pravidlá na posudzovanie štátnej pomoci na stavbu lodí po ukončení platnosti súčasných usmernení o štátnej pomoci na stavbu lodí k 31. decembru 2011 (2).

                  (2)

                  Niektoré prvky, ako napríklad malosériová výroba, veľkosť, hodnota a komplexnosť vyrábaných jednotiek a skutočnosť, že prototypy sú vo všeobecnosti komerčne využívané, sú pre stavbu lodí jedinečné a odlišujú toto odvetvie od iných.

                  (3)

                  V súvislosti s týmito osobitnými charakteristikami dozorný úrad považuje za vhodné pokračovať v uplatňovaní osobitných ustanovení týkajúcich sa pomoci na inovácie v odvetví stavby lodí, pričom zaistí, aby takáto pomoc negatívne neovplyvnila podmienky pre obchodovanie a hospodársku súťaž v rozsahu, ktorý by bol v rozpore so spoločným záujmom.

                  (4)

                  Štátna pomoc na inovácie musí viesť k zmene správania sa príjemcu pomoci, ktorá sa prejaví zvýšením úrovne inovatívnej aktivity a inovatívnych projektov alebo realizáciou činností, ktoré by sa inak nerealizovali alebo by sa realizovali v menšom rozsahu. Stimulačný účinok sa určuje analýzou protichodných situácií, na základe porovnania úrovne plánovanej činnosti bez pomoci a s pomocou. Tieto usmernenia preto určujú osobitné požiadavky, ktoré umožnia štátom EZVO zaistiť existenciu stimulačného účinku.

                  (5)

                  Dozorný úrad spolu so zástupcami priemyslu v tomto odvetví vypracoval a pri rozhodovaní v praxi uplatňuje neformálny súbor pravidiel pre pomoc na inovácie pri stavbe lodí, najmä s ohľadom na oprávnené náklady a potvrdenie inovatívneho charakteru projektu. V záujme transparentnosti je vhodné tieto pravidlá formálne začleniť do pravidiel týkajúcich sa pomoci na inovácie.

                  (6)

                  Komisia v súvislosti s regionálnou pomocou v roku 2013 prehodnotí horizontálne Usmernenia pre národnú regionálnu pomoc na roky 2007 – 2013 (3). Dozorný úrad preto v súčasnosti neuskutoční žiadne zmeny osobitných pravidiel pre regionálnu pomoc v odvetví stavby lodí. Osobitné pravidlá pre regionálnu pomoc na stavbu lodí uvedené v tejto kapitole sú preto rovnaké ako tie, ktoré boli uvedené v predchádzajúcej kapitole o štátnej pomoci na stavbu lodí. Dozorný úrad pri revízii usmernení pre národnú regionálnu pomoc situáciu znovu posúdi.

                  (7)

                  Pokiaľ ide o vývozné úvery, cieľom týchto usmernení je rešpektovať platné medzinárodné záväzky.

                  (8)

                  Tieto usmernenia preto obsahujú osobitné ustanovenia pre pomoc na inovácie a regionálnu pomoc na stavbu lodí, ako aj ustanovenia týkajúce sa vývozných úverov. Okrem toho možno pomoc pre odvetvie stavby lodí pokladať za zlučiteľnú s vnútorným trhom podľa Dohody o EHP a podľa nástrojov horizontálnej štátnej pomoci (4), ak nie je v týchto nástrojoch stanovené inak.

                  (9)

                  V súlade s článkom 123 Dohody o EHP môže každý štát EZVO prijať také opatrenia, ktoré pokladá za potrebné na ochranu dôležitých záujmov jeho bezpečnosti vo vzťahu k financovaniu vojenských lodí.

                  (10)

                  Dozorný úrad bude uplatňovať zásady stanovené v týchto usmerneniach do 31. decembra 2013. Komisia po tomto dátume počíta so začlenením ustanovení o pomoci na inovácie do rámca spoločenstva pre štátnu pomoc na výskum, vývoj a inovácie (5) a so začlenením regionálnej pomoci na stavbu lodí do Usmernení pre národnú regionálnu pomoc.

            2.   Rozsah pôsobnosti a vymedzenie pojmov

                  (11)

                  Podľa týchto usmernení môže dozorný úrad schváliť pomoc pre lodenice, alebo v prípade vývozných úverov pomoc vlastníkom lode na stavbu, opravu alebo prestavbu lodí, ako aj pomoc na inovácie na stavbu plaviacich sa a pohybujúcich sa konštrukcií na mori.

                  (12)

                  Na účely týchto usmernení platia tieto vymedzenia pojmov:

                              a)

                              „stavba lodí“ znamená stavbu námorných komerčných plavidiel s vlastným pohonom v rámci EHP;

                              b)

                              „oprava lodí“ znamená opravu námorných komerčných plavidiel s vlastným pohonom v rámci EHP;

                              c)

                              „prestavba lodí“ znamená prestavbu námorných komerčných plavidiel s vlastným pohonom s brutto tonážou najmenej 1 000 gt (6) v rámci EHP za predpokladu, že v dôsledku prestavby sa radikálne zmení druh prepravovaného lodného nákladu, trup lode, pohonný systém alebo ubytovanie cestujúcich;

                              d)

                              „komerčné plavidlo s vlastným pohonom“ je plavidlo, ktoré má prostredníctvom vlastného stáleho pohonu a riadenia všetky charakteristiky vlastnej spôsobilosti na plavbu na otvorenom mori alebo na vnútrozemských vodných cestách a ktoré patrí do jednej z týchto kategórií:

                                          i)

                                          námorné plavidlá s tonážou najmenej 100 gt a plavidlá pre vnútrozemské vodné cesty s rovnakou tonážou používané na prepravu cestujúcich a/alebo tovaru;

                                          ii)

                                          námorné plavidlá s tonážou najmenej 100 gt a plavidlá pre vnútrozemské vodné cesty s rovnakou tonážou určené na vykonávanie osobitných činností (napríklad plávajúce rýpadlá a ľadoborce);

                                          iii)

                                          remorkéry s výkonom najmenej 365 kW;

                                          iv)

                                          nedokončené trupy plavidiel uvedených v bodoch i), ii) a iii), ktoré boli spustené na vodu a sú mobilné;

                              e)

                              „plaviace a pohybujúce sa konštrukcie na mori“ sú konštrukcie určené na prieskum a ťažbu ropy a plynu alebo výrobu obnoviteľnej energie, ktoré majú charakteristiky komerčných plavidiel až na to, že nemajú vlastný pohon a sú skonštruované tak, že sa počas svojej prevádzky viackrát presunú.

            3.   Špecifické opatrenia

      3.1.   Regionálna pomoc

                  (13)

                  Regionálna pomoc na stavbu lodí, opravu lodí alebo prestavbu lodí sa môže považovať za zlučiteľnú s vnútorným trhom, ak spĺňa najmä tieto podmienky:

                              a)

                              pomoc musí byť poskytovaná na investície do zvýšenia úrovne alebo modernizácie existujúcich lodeníc, ktoré nesúvisia s finančnou reštrukturalizáciou týchto lodeníc, s cieľom zlepšiť produktivitu existujúcich zariadení;

                              b)

                              v regiónoch podľa článku 61 ods. 3 písm. a) Dohody o EHP, ktoré sú zaznamenané na regionálnej mape schválenej dozorným úradom pre každý štát EZVO s cieľom poskytovania regionálnej pomoci (7), nesmie strop tejto pomoci presiahnuť 22,5 % ekvivalentu hrubého grantu;

                              c)

                              v regiónoch podľa článku 61 ods. 3 písm. c) Dohody o EHP, ktoré sú zaznamenané na regionálnej mape schválenej dozorným úradom pre každý štát EZVO s cieľom poskytovania regionálnej pomoci, nesmie strop tejto pomoci presiahnuť nižšiu z nasledujúcich dvoch hodnôt: 12,5 % ekvivalentu hrubého grantu alebo príslušný strop pomoci pre daný región;

                              d)

                              pomoc sa musí obmedziť na oprávnené výdavky, ako sú definované v platných usmerneniach pre národnú regionálnu pomoc na roky 2007 – 2013.

            3.2.   Pomoc na inovácie

      3.2.1.   Oprávnené použitie

                  (14)

                  Pomoc na inovácie pri stavbe, oprave alebo prestavbe lodí môže byť považovaná za zlučiteľnú s vnútorným trhom až do maximálnej intenzity pomoci v hrubej výške 20 % za predpokladu, že sa vzťahuje na uplatnenie inovatívnych výrobkov a postupov v priemysle, teda na technicky nové alebo zásadne vylepšené výrobky a postupy v porovnaní s najvyspelejšími výrobkami a postupmi v odvetví stavby lodí v EHP, ktoré so sebou nesú riziko technologického alebo priemyselného neúspechu.

                  (15)

                  Inovatívne výrobky a postupy v zmysle bodu 14 zahŕňajú zlepšenia v oblasti ochrany životného prostredia v otázke kvality a výkonnosti, ako napríklad optimalizáciu spotreby paliva, emisie z motorov, odpad a bezpečnosť.

                  (16)

                  Tam, kde je cieľom inovácie zvýšenie ochrany životného prostredia a kde vedie k dodržiavaniu prijatých noriem EHP najmenej rok predtým, než tieto normy nadobudnú účinnosť, alebo tam, kde zvyšuje úroveň ochrany životného prostredia pri neexistencii noriem EHP alebo kde umožňuje ísť nad rámec noriem EHP, sa môže intenzita pomoci zvýšiť na 30 % hrubých oprávnených nákladov na inováciu. Obsah pojmov „normy EHP“ a „ochrana životného prostredia“ zodpovedá definíciám stanoveným v usmerneniach dozorného úradu o štátnej pomoci na ochranu životného prostredia (8).

                  (17)

                  Za predpokladu, že inovatívne výrobky spĺňajú kritériá uvedené v bode 14, bude na ich základe pomenovaná nová trieda plavidiel na základe prvého plavidla možnej série lodí (prototypu) alebo inovatívna časť plavidla, ktorú je z plavidla možné izolovať ako samostatný prvok.

                  (18)

                  Za predpokladu, že inovatívne postupy spĺňajú kritériá uvedené v bode 14, budú sa takéto postupy týkať rozvoja a implementácie nových postupov v súvislosti s výrobou, riadením, logistikou alebo konštrukciou.

                  (19)

                  Pomoc na inovácie možno pokladať za zlučiteľnú s vnútorným trhom iba vtedy, ak sa poskytuje na prvé priemyselné použitie inovatívnych výrobkov a postupov.

            3.2.2.   Oprávnené náklady

                  (20)

                  Pomoc na inovácie výrobkov a postupov musí byť obmedzená na náhradu výdavkov na investičné, dizajnové, inžinierske a testovacie činnosti, ktoré súvisia priamo a výlučne s inovatívnou časťou projektu, a ktoré vznikli po dátume podania žiadosti o pomoc na inovácie (9).

                  (21)

                  Oprávnené náklady zahŕňajú náklady lodenice ako aj náklady na získanie tovarov a služieb od tretích strán (napr. dodávateľov systémov, dodávok na kľúč a subdodávateľov) v rozsahu, v ktorom tieto tovary a služby súvisia výhradne s inováciami. Oprávnené náklady sú presnejšie vymedzené v dodatku.

                  (22)

                  Príslušný vnútroštátny orgán poverený štátom EZVO na poskytovanie pomoci na inovácie musí preskúmať oprávnené náklady na základe odhadov poskytnutých a doložených žiadateľom. Ak sú v žiadosti zahrnuté aj náklady spojené so zaobstaraním tovarov a služieb od dodávateľov, dodávateľ nesmie získať štátnu pomoc na tovary a služby na rovnaké účely.

            3.2.3.   Potvrdenie inovatívneho charakteru projektu

                  (23)

                  Aby bolo možné pomoc na inovácie označiť za pomoc zlučiteľnú s fungovaním Dohody o EHP podľa týchto usmernení, žiadosť o poskytnutie pomoci na inovácie musí byť predložená príslušnému vnútroštátnemu orgánu predtým, ako žiadateľ uzatvorí záväznú dohodu o realizácii konkrétneho projektu, na ktorý žiada pomoc na inovácie. Žiadosť musí zahŕňať kvalitatívny a kvantitatívny opis inovácie.

                  (24)

                  Príslušný vnútroštátny orgán musí požiadať nezávislého, certifikovaného a technicky kompetentného odborníka o potvrdenie skutočnosti, že sa pomoc žiada na projekt, ktorý predstavuje technologicky nový alebo zásadne vylepšený výrobok alebo postup v porovnaní s najvyspelejšími výrobkami a postupmi v odvetví stavby lodí v EHP (kvalitatívne hodnotenie). Pomoc možno pokladať za zlučiteľnú s vnútorným trhom iba vtedy, ak nezávislý a technicky kompetentný odborník príslušnému vnútroštátnemu orgánu potvrdí, že oprávnené náklady na projekt boli stanovené na pokrytie výlučne inovatívnych častí príslušného projektu (kvantitatívne hodnotenie).

            3.2.4.   Stimulačný účinok

                  (25)

                  Pomoc na inovácie podľa týchto usmernení musí mať stimulačný účinok, teda musí viesť k zmene správania príjemcu tak, aby zvýšil svoju úroveň inovačnej činnosti. Inovačná činnosť sa v dôsledku pomoci musí zvýšiť z hľadiska veľkosti, rozsahu, vynaloženej sumy alebo rýchlosti.

                  (26)

                  Dozorný úrad sa v súlade s bodom 25 domnieva, že pomoc nepredstavuje stimul pre príjemcu, ak sa projekt (10) začal realizovať už pred tým, ako príjemca predložil vnútroštátnym orgánom žiadosť o poskytnutie pomoci.

                  (27)

                  S cieľom overiť, že pomoc podnieti príjemcu pomoci zmeniť jeho správanie tak, že zvýši úroveň inovačnej činnosti, štáty EZVO musia poskytnúť hodnotenie zvýšenej inovačnej činnosti ex ante na základe analýzy porovnávajúcej situáciu bez pomoci a situáciu s pomocou. Medzi kritériá, ktoré sa majú použiť, možno zahrnúť zvýšenie veľkosti, rozsahu, vynaloženej sumy alebo rýchlosti inovačných aktivít spolu s ostatnými príslušnými kvantitatívnymi a/alebo kvalitatívnymi faktormi predloženými štátom EZVO v jeho notifikácii podľa článku 1 ods. 3 časti I protokolu 3 k Dohode o dozore a súde.

                  (28)

                  Ak možno preukázať podstatný vplyv aspoň na jeden z týchto prvkov pri zohľadnení normálneho správania podniku v príslušnom sektore, dozorný úrad zvyčajne skonštatuje, že pomoc má stimulačný účinok.

                  (29)

                  Pri posúdení schémy pomoci sa podmienky na vytvorenie stimulačného účinku budú považovať za splnené, ak sa štát EZVO sám zaviazal poskytnúť individuálnu pomoc v rámci schválenej schémy pomoci iba po overení prítomnosti stimulačného účinku a predkladať výročné správy o realizácii schválenej schémy pomoci.

                  (30)

                  Žiadosť o pomoc môže byť schválená len pod podmienkou, že príjemca uzatvorí záväznú dohodu o realizácii konkrétneho projektu stavby, opravy alebo prestavby lode, alebo postupu, na ktorý sa žiada pomoc na inovácie. Platby sa môžu uskutočniť len po podpísaní príslušnej zmluvy. Ak je zmluva zrušená alebo sa od realizácie projektu upustí, musí byť všetka poskytnutá pomoc nahradená spolu s úrokmi od dátumu, keď bola poskytnutá. Rovnako, ak projekt nie je dokončený, pomoc, ktorá nebola použitá na oprávnené výdavky na inovácie, musí byť vrátená spolu s úrokmi. Úroková sadzba musí byť prinajmenšom rovnaká ako referenčné sadzby, ktoré schválil dozorný úrad.

            3.3.   Vývozné úvery

                  (31)

                  Pomoc na stavbu lodí vo forme štátom podporovaných úverových nástrojov poskytovaných štátnym a neštátnym majiteľom lodí alebo tretím stranám na stavbu alebo prestavbu plavidiel môže byť považovaná za zlučiteľnú s vnútorným trhom, ak je v súlade s podmienkami dohody OECD z roku 1998 o usmerneniach pre štátom podporované vývozné úvery a v súlade so sektorovým dohovorom o vývozných úveroch pre lode alebo akýmikoľvek následnými podmienkami uvedenými v tejto dohode alebo nahrádzajúcimi túto dohodu.

            4.   Monitorovanie a podávanie správ

                  (32)

                  V zmenenom a doplnenom rozhodnutí dozorného úradu č. 195/04/COL o vykonávacích ustanoveniach uvedených v článku 27 časti II protokolu 3 k Dohode medzi štátmi EZVO o zriadení dozorného úradu a Súdneho dvora (11) sa od štátov EZVO vyžaduje, aby dozornému úradu predložili svoje výročné správy o všetkých existujúcich schémach pomoci podľa pravidiel stanovených v časti II protokolu 3 k Dohode o dozore a súde a v príslušných vykonávacích ustanoveniach. Dozorný úrad pri schvaľovaní rozhodnutia podľa týchto usmernení o každej pomoci na inovácie poskytovanej veľkým podnikom na základe schválenej schémy môže požiadať štáty EZVO, aby predložili správu o dodržaní požiadavky stimulačného účinku v súvislosti s pomocou poskytnutou veľkým podnikom, najmä s použitím kritérií uvedených v bode 3.2.4.

            5.   Kumulácia

                  (33)

                  Horné hranice štátnej pomoci uvedené v týchto usmerneniach sú platné bez ohľadu na to, či je predmetná pomoc financovaná úplne alebo čiastočne zo štátnych zdrojov. Pomoc schválená podľa týchto usmernení sa nesmie kombinovať s inými formami štátnej pomoci v zmysle článku 61 ods. 1 Dohody o EHP, ktorých kumulovaním by sa dosiahli intenzity pomoci vyššie, než aké sú uvedené v týchto usmerneniach.

                  (34)

                  Ak sa pomoc používa na rozličné účely s tými istými oprávnenými nákladmi, uplatní sa najpriaznivejší strop pomoci.

            6.   Uplatňovanie týchto usmernení

                  (35)

                  Dozorný úrad bude uplatňovať zásady stanovené v týchto usmerneniach do 31. decembra 2013. Dozorný úrad bude tieto zásady uplatňovať na každé notifikované opatrenie pomoci, v prípade ktorého má prijať rozhodnutie po 1. februári 2012, a to aj v prípade, že projekty boli notifikované pred týmto dátumom.

                  (36)

                  V súlade s oznámením dozorného úradu o stanovení pravidiel uplatniteľných pri posudzovaní neoprávnene poskytnutej štátnej pomoci bude dozorný úrad uplatňovať zásady stanovené v týchto usmerneniach na nenotifikovanú pomoc poskytnutú po 31. decembri 2011.

         (1)  Tieto usmernenia zodpovedajú Rámcu Komisie o štátnej pomoci na stavbu lodí, Ú. v. EÚ C 364, 14.12.2011, s. 9.

         (2)  Ú. v. EÚ C 221, 14.9.2006, s. 10, dodatok EHP č. 46, 14.9.2006, s. 1.

         (3)  Ú. v. EÚ L 54, 28.2.2008, s. 1, dodatok EHS č. 11, 28.2.2008, s. 1.

         (4)  Napríklad usmernenia o štátnej pomoci na ochranu životného prostredia (Ú. v. EÚ L 144, 10.6.2010, s. 1) stanovujú podmienky, za ktorých je možné schváliť pomoc na ekologickejšie výrobné postupy v lodeniciach. Vlastníkom lodí je navyše možné poskytnúť pomoc na získanie nových dopravných prostriedkov, ktoré spĺňajú prísnejšie normy ako sú normy Spoločenstva, alebo ktoré zvyšujú úroveň ochrany životného prostredia v prípadoch, ktoré nie sú upravené normami Spoločenstva, aby sa znížili celkové dôsledky námornej dopravy na životné prostredie.

         (5)  Ú. v. EÚ L 305, 19.11.2009, s. 1, dodatok EHP č. 60, 19.11.2009, s. 1.

         (6)  Brutto tonáž.

         (7)  Odkaz na bod 15 usmernení pre národnú regionálnu pomoc na roky 2007 – 2013, podľa ktorého v súčasnosti „žiadny región v štátoch EZVO nespĺňa podmienky výnimky podľa článku 61 ods. 3 písm. a)“.

         (8)  V usmerneniach o pomoci na ochranu životného prostredia, ktoré boli prijaté v júli 2008, sa používa výraz „normy Spoločenstva“.

         (9)  S výnimkou nákladov na štúdie uskutočniteľnosti, ktoré boli vykonané do 12 mesiacov pred dátumom podania žiadosti o podporu na inovatívny postup.

         (10)  To nevylučuje, že potenciálny príjemca už mohol vykonať štúdie uskutočniteľnosti, na ktoré sa nevzťahuje žiadosť o štátnu pomoc.

         (11)  Ú. v. EÚ L 340, 22.12.2010, s. 1, dodatok EHS č. 72, 22.12.2010, s. 1.

         Dodatok

            Náklady oprávnené na poskytnutie pomoci na inovácie pri stavbe lodí

         1.   Nová trieda plavidiel
         V prípade výroby novej triedy plavidiel, ktoré sú oprávnené na poskytnutie pomoci na inovácie, sú oprávnené tieto náklady:

                     a)

                     náklady na koncepčný vývoj;

                     b)

                     náklady na koncepčný dizajn;

                     c)

                     náklady na funkčný dizajn;

                     d)

                     náklady na podrobný projekt;

                     e)

                     náklady na štúdie, testovanie, modely a podobné náklady súvisiace s vývojom a dizajnom plavidla;

                     f)

                     náklady na plánovanie realizácie projektu;

                     g)

                     náklady na testovanie a skúšky výrobku;

                     h)

                     náklady na nadčasy a režijné náklady na novú triedu plavidiel (krivka učenia).

               Na účely písmen a) až g) náklady v súvislosti so štandardným inžinierskym projektovaním, vykonávaným aj v prípade predošlých tried plavidiel, sú vylúčené.
         Na účely písmena h) dodatočné výrobné náklady, ktoré sú nevyhnutné na overenie technologickej inovácie, môžu byť oprávnené, ak sú obmedzené na minimálnu potrebnú sumu. Vzhľadom na technické ťažkosti pri výrobe prototypu výrobné náklady na prvé plavidlo vo všeobecnosti prekračujú náklady na sériové plavidlá. Dodatočné výrobné náklady sú vymedzené ako rozdiel medzi pracovnými nákladmi a príslušnými režijnými nákladmi na výrobu prvého plavidla novej triedy a výrobnými nákladmi na sériové plavidlá rovnakej triedy (sesterské lode). Pracovné náklady zahŕňajú mzdy a sociálne platby.
         Preto vo výnimočných a odôvodnených prípadoch sa najviac 10 % výrobných nákladov spojených s výrobou novej triedy plavidiel môže považovať za oprávnené náklady, ak sú tieto náklady nevyhnutné na overenie technologickej inovácie. Prípad je považovaný za skutočne oprávnený, pokiaľ sa odhaduje, že dodatočné výrobné náklady presiahnu 3 % výrobných nákladov sériových lodí.
         2.   Nové komponenty alebo systémy plavidla
         V súvislosti s novými komponentmi alebo systémami, ktoré sú oprávnené na pomoc na inovácie, sú v rozsahu, ktorý súvisí s inováciou, oprávnené tieto náklady:

                     a)

                     projektové a vývojové náklady;

                     b)

                     náklady na testovanie inovačných komponentov, modely;

                     c)

                     náklady na materiály a vybavenie;

                     d)

                     vo výnimočných prípadoch náklady na výrobu a inštaláciu nového komponentu alebo systému, ktorý je potrebný na overenie inovácie v rozsahu, ktorý je obmedzený na minimálnu potrebnú sumu.

               3.   Nové postupy
         V súvislosti s novými postupmi, ktoré sú oprávnené na pomoc na inovácie, sú v rozsahu, ktorý súvisí s inovatívnym postupom, oprávnené tieto náklady:

                     a)

                     projektové a vývojové náklady;

                     b)

                     náklady na materiály a vybavenie;

                     c)

                     prípadne náklady na testovanie nového postupu;

                     d)

                     náklady na štúdie uskutočniteľnosti, ktoré boli vykonané do 12 mesiacov pred predložením žiadosti o pomoc.